একুশেঃ স্বাধীন বাংলা কম্পিউটিংয়ের প্রতিশ্রুতি নিয়ে যাত্রা শুরু করা ওপেন সোর্স প্রতিষ্ঠান একুশে- কাজ করছে মূলত বাংলা ভাষাভিত্তিক সফটওয়্যার নিয়ে। বিভিন্ন ধরনের উন্মুক্ত বাংলা সফটওয়্যার ছাড়াও এই প্রতিষ্ঠানটি বিভিন্ন বাংলা কি-বোর্ডের ওয়েব ভিত্তিক সংষ্করণ বিতরন করছে। এসব ওয়েব ভিত্তিক কি-বোর্ডের মাধ্যমে কোন ধরনের বাংলা সফটওয়্যার ইনস্টল না করা থাকলেও অনলাইনে বাংলা লেখা যায়, যা ইতোমধ্যে ব্যাপক জনপ্রিয়তা পেয়েছে। বাংলা কি-বোর্ডের পাশপাশি একুশে-এর উল্লেখযোগ্য ওপেন সোর্স প্রজেক্টগুলো হলো- জনপ্রিয় উন্মুক্ত ওয়েব ব্রাউজার মোজিলা ফায়ারফক্সের বাংলা সংষ্করণ, একুশে অভিধান, ওয়ার্ডপ্রেসের বাংলা তারিখের প্লাগইন ইত্যাদি।